text: Oprykning kan sikres: Gratis adgang til lokalopgør
  14 maj 2018 kl. 15.40
  Der er gratis adgang, når Vejle Boldklub møder FC Fredericia onsdag aften. Her kan holdet fra Vejle spille sig i Superligaen. 
  
  Onsdag kan blive dagen, som tilhængere af Vejle Boldklub har ventet på, siden klubben rykkede ud af landets bedste række i 2009. Oprykningen kan nemlig komme i hus, hvis resultaterne flasker sig.
  Vejlenserne møder FC Fredericia, og det kan muligvis blive en rigtig velbesøgt affære, der er nemlig gratis adgang til kampen, skriver Vejle Boldklub på sin hjemmeside.
  Det er sponsorerne Vejle Kommune og Universal Transport og Flytteforening, der har sørget for, at publikum kan komme gratis til kamp.
  Her kan du læse, hvad du skal gøre, hvis du vil se kampen på Vejle Stadion onsdag klokken 18.30.  
  Vejle ligger før kampen nummer ét i 1. division, som er den eneste placering, der giver direkte oprykning til Superligaen. Holdet er tre point foran Esbjerg fB på andenpladsen med to kampe tilbage af turneringen. Meget kan altså blive afgjort onsdag, hvor alle kampe i 1. division spilles på samme tid.
  
  